הר ברכה

ממוזער|250x250 פיקסלים|מבט על גוש דן, מערבית ליישוב
**הַר בְּרָכָה** (רשמית: **בְּרָכָה**) היא התנחלות במתכונת של יישוב קהילתי דתי בגב ההר שבשומרון, על רכס הר גריזים שמדרום לשכם. היישוב משתייך למועצה אזורית שומרון.

שמו של היישוב נגזר מהפסוק: .

## תיאור גאוגרפי
[250px|שמאל|ממוזער|בחזית התמונה – היישוב הר ברכה. בחלקה העליון – [הר גריזים. ברקע, מכוסה בעננים – הר עיבל.]]
[250px|שמאל|ממוזער|שלג ביישוב הר ברכה בחורף 2021. ברקע נראה [עמק המכמתת.]]
ממוזער|מצוק פרול במדרון המזרחי של רכס הר גריזים, מזרחית להר ברכה.
מיקומו של היישוב הוא בגב ההר, על השלוחה הדרומית של רכס הר גריזים, בסמוך לקריית לוזה שמדרום לשכם, בגובה מקסימלי של כ-870 מ' מעל פני הים. מצפון ליישוב, על הר גריזים המקראי, שוכנת שכונת השומרונים שהיא חלק מתחומה המוניציפלי של שכם, אך מוגנת על ידי צה"ל. צפונית יותר נמצא מצפה יוסף הצופה על קבר יוסף ושכם הקדומה. הגישה אל היישוב היא מצומת תפוח או מכביש 55 דרך ציר גלעד, ומנקודת המפגש ב'כיכר יצהר הגדולה' צפונה דרך כיכר חטיבת שומרון.

תנאי השטח הם במת הר מישורית עם מדרונות מזרחיים תלולים מאוד. אחד מהם הוא מצוק פרול המתאים לגלישת סנפלינג. האקלים קריר ויבש. למרגלות היישוב נמצא מעיין עין מח'נה ("מעיין עמשא"). סמוך לגבעת סנה יעקב ולמעיין נמצאת שמורת האלות האטלנטיות שבה עשרות עצי אלה אטלנטית ועשבייה הכוללת את שעורת התבור ועיריוני צהוב. סמוך להן מצויים שרידי חורבה עתיקה.

## התפתחות היישוב
הר ברכה החל את דרכו בא' בכסלו ה'תשמ"ג (17 בנובמבר 1982), כהיאחזות נח"ל עלייה לקרקע על ידי גרעין "עילם" למעלה החמישה ובהמשך הצטרפו גרעין של עולים חדשים שם נשארו יחד עד לאיזרוח. המאחז אוזרח בטקס חגיגי ביום העצמאות, ה' באייר תשמ"ג, 18 באפריל 1983. בשנת 1985 מנה היישוב 85 נפשות, יותר ממחציתן פעוטות.

בשנת התשמ"ח (סוף 1987) הגיע גרעין משפחות מ"מכון מאיר" אשר הקימו וייסדו את היישוב. לאחר הקמת היישוב הגרעין המייסד ביקש למנות רב ליישוב והרב אליעזר מלמד נבחר לתפקיד.

בדצמבר 1988, רצח מחבל ערבי את תושב המקום יעקב פרג, בזמן ששמר על האדמות סביב ליישוב. לאחר שרצח את פרג, נטל המחבל את נשקו של פרג והחל לירות באמצעותו לעבר חיילי מילואים שהיו במקום. במהלך הקרב נהרג רב"ט . כחצי שנה לאחר מכן, הוטמן מטען נפץ סמוך למקום הרצח, על ציר העלייה ליישוב, והוסווה כדגל ישראל שעליו צויר צלב קרס. המטען התפוצץ כאשר ניסה תושב היישוב לתלוש את הדגל. התושב נפצע באורח בינוני.

היישוב פותח על ידי ארגון אמנה. לאחר שנים שבהן התפתח היישוב בקצב איטי, החלה במחצית העשור הראשון של שנות ה-2000 האצה בקצב הפיתוח והגדילה. בשנים אלו הצטרפו ליישוב כ־25 משפחות חדשות בשנה. בשנת 2007 מנה היישוב כ־200 משפחות. נכון לשנת 2022 מונה היישוב כ-3,100 תושבים.

בית עלמין הוקם ביישוב בראש השנה ה'תשמ"ה, בהנחיית הרב יצחק מאיר האיתן, רב השומרון, שהתגורר בקדומים אולם בפועל שימש גם רבם של יישובים קטנים בשומרון, עבור פזית אלימלך מראשוני ילודי הר ברכה. בשנת תשפ"ד שופץ בית הקברות ועבר הרחבה. 

התפתחותו של היישוב נובעת בין היתר בזכות הישיבה הממוקמת בו. תלמידים רבים שנישאו מתגוררים ביישוב, דבר התורם רבות להתפתחות המקום. היישוב מאופיין בהתיישבות צעירה; 70% ממשפחות היישוב צעירות מגיל 30. במעון בהר ברכה, הגדול בשומרון, ישנם מעל 200 תינוקות.

בספטמבר 2014 נחנכה ביישוב שכונת "מצפה שלם", הצופה אל שכם (אחד משמותיה של שכם הקדומה הוא: 'שלם'), וכוללת 48 יחידות דיור בבנייה רוויה. בסוף שנת תשע"ז (2017) הסתיימה בניית בתי ספר יסודיים ביישוב. בחג סוכות ה'תשע"ח נחנכה שכונת "צורים". בשנת תש"פ (2019) נחנכה שכונת צורים ב'. מצפון-מערב לשכונת צורים ישנה חורשה הצופה על ואדי צור (שעל שמו שכונת צורים) החוצץ בין הר ברכה להר גריזים שבו שוכנת שכונת השומרונים. 

בשנת 2011 הגיעה קבוצה גדולה של נוצרים אוונגליסטים לסייע בבציר הכרמים הסמוכים ליישוב, ביוזמתו ובאישורו של הרב מלמד, והתגוררו בגבעה המערבית של היישוב.
ממוזער|מבט לוואדי צור ולהר גריזים מהחורשה שמצפון-מערב לשכונת צורים בהר ברכה
בשנת הלימודים ה'תשפ"א הוקמה ישיבה תיכונית ביישוב ובה לומדים כ-150 תלמידים. בשנת הלימודים שלאחר מכן, באלול תשפ"א (אוגוסט 2021) נחנך בנוכחות נשיא המדינה יצחק הרצוג מבנה הקבע של אולפנת צביה ביישוב, שבו לומדות כ-310 תלמידות.

## מוסדות ועסקים ביישוב
*מוסדות חינוך: מעונות, גני ילדים (אחד עשר גנים, כולל 2 גני חינוך מיוחד), בית ספר ממ"ד בנים, בית ספר ממ"ד בנות, חטיבת ביניים לבנים, אולפנת צביה לבנות, ישיבה תיכונית צביה לבנים, ישיבת הסדר הר ברכה, כפר סטודנטים וסטודנטיות.
* סניפי תנועת הנוער אריאל, לבנים ובנות.
* מרפאות: מרפאות קופות החולים לאומית ומכבי, ומרפאת שיניים.
* הוצאת ספרים מכון הר ברכה דרכה יוצאת סדרת פניני הלכה וספרים נוספים.
* מרכז מסחרי.
* בית הארחה.
* יקב.
* בריכה טיפולית. 

ביישוב מוקם כעת קאנטרי-קלאב הכולל בריכה מחוממת, חדר כושר, ובית קפה.

## גבעת סנה יעקב

המאחז סנה יעקב (נקרא גם "גבעת רונן") הוקם בטבת ה'תשנ"ט כקילומטר וחצי מדרום ליישוב על ידי רונן ערוסי. המקום נקרא על שם יעקב פרג, תושב הר ברכה שנרצח במקום עשר שנים קודם לכן (תשמ"ט).

## גלריה

קובץ:Harbracha.JPG|בתי היישוב, דצמבר 2005
קובץ:Harbracha01.JPG|רחוב ברכת יוסף בהר ברכה, דצמבר 2005
קובץ:BEIT-MIDRASH.JPG|בניין בית המדרש של ישיבת הר ברכה ביישוב, דצמבר 2005
קובץ:TA-FROM-HARBRACHA.jpg|מבט מהר ברכה אל מישור החוף. מסומנים בחץ: מגדלי עזריאלי
קובץ:הר ברכה.jpg|חזית בניין הישיבה ומגדל המים של היישוב, מאי 2006
קובץ:הרברכהגפנים.jpg|ענף הכרמים המתפתח בצמוד ליישוב, בבעלות תושבים מהיישוב, מאי 2006
קובץ:הרברכה044.jpg|בית מגורים בכניסה ליישוב, מאי 2006
קובץ:MAYN TOSEF.jpg|מעיין יוסף, למרגלות הר ברכה
קובץ:Harbracha13-01.jpg|הר ברכה מכיוון פסגת הר גריזים, 2013
קובץ:Harbracha13-02.jpg|בתים ברחוב עלי עין ביישוב, 2013
קובץ:Harbracha13-03.jpg|בית הכנסת המרכזי ביישוב, 2013


## לקריאה נוספת

* אלעד חרל"פ, 'התפתחות היישוב הר ברכה' – חיבור לשם קבלת תואר מוסמך אוניברסיטה, אוניברסיטת אריאל בשומרון 2021

## קישורים חיצוניים

* 

* 
* "הר ברכה" באתר מועצת יש"ע
* אהרן דולב, 
* 

## הערות שוליים

*
קטגוריה:ישראל: יישובים קהילתיים
קטגוריה:יישובים דתיים ביהודה ושומרון
קטגוריה:יישובים שהוקמו ב-1983
קטגוריה:היאחזויות נח"ל